section_heading: Zlatno doba – razdoblje uzleta i masovnosti
paragraph_text: I u 1947. godini čakovečka je odbojka nastavila uspon. U gradu je izgrađeno niz odbojkaških igrališta te osnovano dvadesetak ekipa, odnosno sekcija (pretežno tvorničkih), među kojima su bile Bolnica, Čak-mag, Čateks, Granap, Hrast, Jelen, Kolska radiona, Međimurska trikotaža, Milicioner, Obrtno, Pobjeda, Poljoprivreda, SDK-Banka, Univerzal, Vajda, Zadružni savez, Zanatlija, zatim sastav čakovečke vojarne te ekipe pojedinih srednjih škola. Svi su se oni natjecali u novoformiranoj Gradskoj ligi. Sljedeće 1948. godine, širenje odbojke je nastavljeno, a te je godine izgrađeno igralište kod Starog grada Zrinskih, značajno za daljnji razvoj ovog športa, posebno za njegovu kvalitetu. Naknadno su pokraj prvog igrališta uređena još dva odbojkaška terena, kako bi se omogućilo svima zainteresiranima da mogu igrati. Čakovec je postao „grad odbojke“, a te, 1948. godine, počinje njeno zlatno doba. mini|250px|Odbojkašice „Jedinstva“ osvojile su 1948. g. četvrto mjesto na prvenstvu Hrvatske mini|250px|Igrači OK „Mladosti“ 1951. g.: Franjo Bence, Petar Macakanja, Ivan Perhoč, Ivan Krištofić, Vladimir Vukšić, Ivan Petriš mini|250px|Momčad DTO „Partizana“ iz sezone 1960-1961. g.: Megla, Vegh, F. Vabec, Benčik, Bujanić, Mađarić, Jambrović, Micek, Laci, J. Zuzel